stanford-oval/wikipedia huggingface dataset:
เหลืองจันทบูร
เหลืองจันทบูร กล้วยไม้งามคู่เมืองจันท์

เหลืองจันทบูร เป็นกล้วยไม้อิงอาศัย พบในป่าดิบที่โล่งแจ้ง แสงแดดจัดถึงร่มรำไร บริเวณแถบภาคตะวันออกของไทยตั้งแต่ฉะเชิงเทรา ระยอง จันทบุรี ตราด จนถึงป่าแถบชายแดนกัมพูชา บ้างพบในป่าแถบปราจีนบุรีและนครราชสีมาเช่นกัน ออกดอกปีละครั้งระหว่างเดือนมกราคมถึงมีนาคม โดยออกดอกเป็นช่อทั้งต้น ดอกบานทนนาน กลีบดอกสีเหลืองสดเป็นมัน อาจมีแต้มสีแดงภายใน คอขนาดต่างๆ กัน หรือเป็นเพียงขีดสีแดง หรือไม่มีแต้มเลย ชนิดที่มีแต้มมักเรียกว่าเหลืองขมิ้นหรือเหลืองนกขมิ้น
ประวัติความเป็นมาของกล้วยไม้เหลืองจันทบูร พบว่ามีบันทึกของหญิงลักษณาเลิศได้กล่าวถึงกล้วยไม้นี้ว่าพบอยู่ในเขตมณฑลจันทบูร เช่น เขาสระบาป และได้ทราบจากนายซเรอเบเล็นว่านายฟรีดริคส์ ซึ่งทำงานอยู่ห้าง บีกริมม์ได้นำไปยุโรปให้ศาสตราจารย์ไรค์เชนปาคจัดลำดับทางอนุกรมวิธาน โดยได้จัดให้กล้วยไม้สายพันธุ์เหลืองจันทบูรมีชื่อวิทยาศาสตร์ว่า Dendrobium friedericksianum Rchb.f. เป็นกล้วยไม้สกุล Dendrobium วงศ์ Epidendroideae และกล้วยไม้สายพันธุ์เหลืองจันทบูรชนิดมีแต้มมีชื่อวิทยาศาสตร์ว่า Dendrobium friedericksianum Rchb.f. var. oculatum. กล้วยไม้นี้มีชื่อไทยว่าเอื้องเหลืองจันทบูร แต่ชื่อท้องถิ่นที่ชาวจันทบุรีนิยมเรียกคือ เหลืองจันทบูร หรือ เอื้องนกขมิ้น
กล้วยไม้เหลืองจันทบูรเป็นกล้วยไม้เฉพาะถิ่นที่พบในประเทศไทย มีสถานภาพเป็นพืชอนุรักษ์ภายใต้การควบคุมของกฎหมายไทยตามบัญชี 2 ของอนุสัญญา CITES เป็นกล้วยไม้ถูกรุกราน และมีแนวโน้มใกล้สูญพันธุ์จากป่าในธรรมชาติ
มหาวิทยาลัยเทคโนโลยีราชมงคลตะวันออก วิทยาเขตจันทบุรี ซึ่งเดิมเคยเป็นโรงเรียนเกษตรกรรมจันทบุรี เห็นถึงความสำคัญของการอนุรักษ์พันธุ์กล้วยไม้พื้นเมืองนี้ ได้มีการจัดทำห้องปฏิบัติการเพาะเลี้ยงกล้วยไม้เพื่อขยายพันธุ์กล้วยไม้เหลืองจันทบูรตั้งแต่ พ.ศ. 2542 เป็นต้นมา กรอปกับได้รับการสนับสนุนงบประมาณในการดำเนินการจากองค์การบริหารส่วนจังหวัดจันทบุรีตั้งแต่ พ.ศ. 2545 เพื่ออนุรักษ์กล้วยไม้นี้ให้เป็นกล้วยไม้ประจำจังหวัดจันทบุรี ทั้งนี้ได้ร่วมกันจัดกิจกรรมเพื่อปลุกจิตสำนึกภายใต้งาน “รักษ์เหลืองจันท์วันดอกไม้บาน” ขึ้นทุกวันที่ 14 กุมภาพันธ์ ของทุกปี ปัจจุบันใช้ชื่องานว่า “ราชมงคล รักษ์เหลืองจันท์ วันดอกไม้บาน” นอกจากจะมีการจัดแสดงและการประกวดกล้วยไม้เหลืองจันทบูร และกล้วยไม้พันธุ์อื่นๆ แล้ว ยังมีการออกร้านและจัดแสดงสินค้าการเกษตร และการเผยแพร่ผลงานวิชาการของนักศึกษาด้วย นอกจากนี้ยังมีกิจกรรม “คืนเหลืองจันทบูรสู่ป่า” โดยจัดร่วมกับอุทยานแห่งชาติเขาคิชฌกูฎ ชมรมท่องเที่ยวเชิงนิเวศจันทบูร เทศบาลพลวง และประชาชนที่สนใจเป็นประจำทุกวันที่ 12 สิงหาคม ของทุกปีเช่นกัน
เหตุโจมตีด้วยขีปนาวุธในแซร์ฮียิวกา

| เหตุโจมตีด้วยขีปนาวุธในแซร์ฮียิวกา |
| --- | --- |
เป็นส่วนหนึ่งของ การรุกรานยูเครนโดยรัสเซีย พ.ศ. 2565
สัตว์เลี้ยงที่ตายจากการถูกโจมตีที่อาคาร 9 ชั้น
th อาคาร 9 ชั้น เลขที่ 23 ถนนบูจัก  ศูนย์นันทนาการและโรงแรมฮอจี
สถานที่: นิคมแซร์ฮียิวกา เทศบาลนิคมแซร์ฮียิวกา เขตบิลฮอรอด-ดนิสตรอว์สกึย แคว้นออแดซา ยูเครน
พิกัด: 46°01′24″N 30°21′23″E﻿ / ﻿46.02330°N 30.35652°E﻿ / 46.02330; 30.35652
วันที่: 1 กรกฎาคม พ.ศ. 2565  ประมาณ 00:20 น. (UTC+3)
เป้าหมาย: พลเรือน
ประเภท: การโจมตีด้วยขีปนาวุธ
อาวุธ: ขีปนาวุธคา-22
ตาย: 22 คน (รวมเด็ก 1 คน)
เจ็บ: 39 คน (รวมเด็ก 6 คน)
ผู้ก่อเหตุ: กองทัพรัสเซีย
เมื่อเวลาประมาณ 00:20 น. (ตามเวลาท้องถิ่น) ของวันที่ 1 กรกฎาคม พ.ศ. 2565 รัสเซียได้ยิงขีปนาวุธโจมตีอาคารที่อยู่อาศัยและศูนย์นันทนาการในแซร์ฮียิวกา นิคมตากอากาศริมฝั่งทะเลดำในเทศบาลนิคมแซร์ฮียิวกา เขตบิลฮอรอด-ดนิสตรอว์สกึย แคว้นออแดซา ประเทศยูเครน เหตุโจมตีครั้งนี้ทำให้มีผู้เสียชีวิต 22 คน (รวมถึงเด็กอายุ 11 ปี) และกลายเป็นเหตุโจมตีที่ทำให้มีผู้เสียชีวิตมากที่สุดในแคว้นออแดซานับตั้งแต่รัสเซียเริ่มรุกรานยูเครน
ภูมิหลัง

นิคมตากอากาศริมฝั่งทะเลดำในแคว้นออแดซาอย่างซันฌีย์กา, ซาตอกา, แซร์ฮียิวกา และแลแบดิวกาเป็นจุดหมายปลายทางยอดนิยมในช่วงวันหยุดพักร้อนของชาวยูเครนจนกระทั่ง พ.ศ. 2565 เมื่อรัสเซียเข้ารุกรานยูเครน นับแต่นั้นมาชายฝั่งแคว้นออแดซาก็ถูกรัสเซียยิงโจมตีอย่างต่อเนื่อง
การโจมตี

ตามข้อมูลเบื้องต้น เครื่องบินตู-22เอม3 จำนวน 3 ลำของกองทัพอากาศรัสเซียบินออกจากแคว้นวอลโกกราดมายังไครเมีย และหลังจากบินมาได้เป็นระยะ 1,200 กิโลเมตร (750 ไมล์) ก็ยิงขีปนาวุธประเภทคา-22 จำนวน 3 ลูกมาทางนิคมแซร์ฮียิวกาในเขตบิลฮอรอด-ดนิสตรอว์สกึย
หลังเที่ยงคืนของวันที่ 1 กรกฎาคม ขีปนาวุธลูกแรกพุ่งเข้าใส่ร้านอุปกรณ์ช่างที่ชั้นล่างของอาคารอยู่อาศัย 9 ชั้น เลขที่ 23 ถนนบูจัก ส่งผลให้มีพลเรือนเสียชีวิต 15 คน และห้องพักอาศัย 105 ห้องจากทั้งหมด 106 ห้องในอาคารนั้นได้รับความเสียหาย หลังจากนั้นเพียงไม่กี่นาที ขีปนาวุธอีก 2 ลูกก็พุ่งเข้าใส่ศูนย์นันทนาการและโรงแรม "ฮอจี" ซึ่งตั้งอยู่ในบริเวณใกล้เคียง ส่งผลให้มีพลเรือนเสียชีวิต 6 คน
ผู้เสียชีวิตที่ศูนย์นันทนาการฮอจีรวมถึงนาดียา รุดนึตส์กึย ผู้จัดการศูนย์ฯ, ดมือตรอ รุดนึตส์กึย ลูกชายอายุ 11 ปีของเธอ และออแลกซันดร์ ชึชกอว์ ผู้ฝึกสอนฟุตบอลเยาวชนที่มีชื่อเสียงจากเมืองออแดซา ในเวลานั้นชึชกอว์พักอยู่ที่ศูนย์ฯ ก่อนนัดการแข่งขันฟุตบอลล่วงหน้า 1 วัน ส่วนที่อาคาร 9 ชั้นนั้น นอกจากจะมีคนเสียชีวิตแล้วยังมีสัตว์เลี้ยงที่ตายจากเหตุโจมตีครั้งนี้ด้วย
อาคารอีกหลายหลังภายในรัศมี 2 กิโลเมตรจากพื้นที่เกิดเหตุยังได้รับผลกระทบจากคลื่นแรงระเบิด อาคารศูนย์ฟื้นฟูสุขภาพเด็กของรัฐบาลมอลโดวาในแซร์ฮียิวกาได้รับความเสียหายเล็กน้อย แต่มีเจ้าหน้าที่ของศูนย์ฯ เสียชีวิต 1 คน และบาดเจ็บ 5 คน
ปฏิกิริยา

ทางการยูเครนประกาศให้วันที่ 2 กรกฎาคมเป็นวันไว้อาลัยในแคว้นออแดซา ในขณะเดียวกันก็ดำเนินการสอบสวนเหตุโจมตีในฐานะอาชญากรรมสงครามที่เข้าข่ายการละเมิดกฎหมายและประเพณีสงครามร่วมกับฆาตกรรมโดยเจตนา
กระทรวงการต่างประเทศมอลโดวาประณามเหตุโจมตีและเผยแพร่ข้อมูลความเสียหายที่เกิดขึ้นกับศูนย์ฟื้นฟูสุขภาพเด็กของรัฐบาลมอลโดวา กระทรวงสาธารณสุขมอลโดวากล่าวขอบคุณเจ้าหน้าที่ของศูนย์ฯ ที่ได้ปฏิบัติหน้าที่ดูแลเด็ก ๆ ในศูนย์ฯ อย่างทุ่มเท และแสดงความเสียใจกับครอบครัวของเจ้าหน้าที่ที่บาดเจ็บและเสียชีวิต โรมาเนียประณามเหตุโจมตีเช่นกัน และกล่าวว่าทางการโรมาเนียจะหารือกับทางการมอลโดวาเกี่ยวกับเหตุที่เกิดขึ้นต่อไป
ชเต็ฟเฟิน เฮเบิสไทรท์ โฆษกรัฐบาลเยอรมนี กล่าวว่า "เหตุการณ์นี้แสดงให้เราเห็นอีกครั้งว่าผู้รุกรานจากรัสเซียเพิกเฉยอย่างจงใจต่อการเสียชีวิตของพลเรือน ... การโจมตีพลเรือนถือเป็นอาชญากรรมสงคราม ประธานาธิบดีวลาดีมีร์ ปูติน และผู้มีส่วนร่วมก่อเหตุจะต้องรับผิดชอบ"
วอลอดือมือร์ แซแลนสกึย ประธานาธิบดียูเครน กล่าวว่าเหตุโจมตีครั้งนี้ "เป็นการก่อการร้ายโดยเจตนาของรัสเซีย และไม่ใช่การโจมตีผิดพลาดใด ๆ" เขาตั้งข้อสังเกตว่ากองทัพรัสเซียใช้อาวุธทรงพลังเพื่อโจมตีเป้าหมายพลเรือน "ขีปนาวุธคา-22 เหล่านี้ได้รับการออกแบบมาเพื่อทำลายเรือบรรทุกเครื่องบินและเรือรบขนาดใหญ่อื่น ๆ และกองทัพรัสเซียใช้มันเพื่อโจมตีอาคาร 9 ชั้นธรรมดาที่มีพลเรือนอาศัยอยู่"
อีวัน บากานอว์ หัวหน้าหน่วยความมั่นคงยูเครน ระบุว่าการโจมตีเป้าหมายพลเรือนครั้งนี้เป็นการแก้แค้นของกองทัพรัสเซียที่จำต้องถอนกำลังออกจากเกาะงูในทะเลดำเมื่อวันที่ 30 มิถุนายน (วันก่อนเกิดเหตุโจมตี)
ดมีตรี เปสคอฟ โฆษกประจำทำเนียบประธานาธิบดีรัสเซีย ปฏิเสธว่าฝ่ายตนไม่ได้โจมตีเป้าหมายพลเรือนในยูเครนและกล่าวว่าอาคารเป้าหมายเหล่านั้นถูกใช้เพื่อวัตถุประสงค์ทางทหาร อย่างไรก็ตาม องค์การแอมเนสตี้ อินเตอร์เนชั่นแนล ได้เข้าตรวจสอบพื้นที่เกิดเหตุและศึกษาภาพถ่ายจากดาวเทียมแล้วไม่พบหลักฐานว่ามีทหารยูเครน อาวุธ เป้าหมายทางทหาร หรือกิจกรรมทางทหารใด ๆ ในพื้นที่ก่อนเกิดเหตุโจมตี
ระเบียงภาพ

สภาพศูนย์นันทนาการฮอจีหลังเกิดเหตุโจมตี
สภาพอาคาร 9 ชั้นหลังเกิดเหตุโจมตี
ปฏิบัติการค้นหาและกู้ภัยในอาคาร 9 ชั้น
สภาพบริเวณอาคาร 9 ชั้นหลังเกิดเหตุโจมตี
เอียวเหลง (วุยก๊ก)

ตัวละครสมมติในนวนิยายสามก๊ก
บทความนี้เกี่ยวกับเอียวเหลงที่เป็นเจ้าเมืองลำอั๋นของวุยก๊ก สำหรับเอียวเหลงที่เป็นนายทหารของฮันเหียน ดูที่ เอียวเหลง (เตียงสา)
เอียวเหลง มีชื่อในภาษาจีนกลางว่า หยาง หลิง (จีน: 楊陵; พินอิน: Yáng Líng) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นเจ้าเมืองลำอั๋นของรัฐวุยก๊กในยุคสามก๊ก
เอียวเหลงเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

เอียวเหลงปรากฏเป็นตัวละครในนวนิยายสามก๊กตอนที่ 92 เอียวเหลงเป็นชาวอำเภอเอ๊กก๋วน (冀縣/兾縣 จี้เซี่ยน) เมืองเทียนซุย (天水郡 เทียนฉุ่ยจฺวิ้น) ซึ่งปัจจุบันคืออำเภอกานกู่ มณฑลกานซู่ เป็นญาติผู้น้องของเอียวหู เอียวเหลงดำรงตำแหน่งราชการในวุยก๊กเป็นเจ้าเมือง (太守 ไท่โฉ่ว) ของเมืองลำอั๋น (南安 หนานอาน; อยู่บริเวณอำเภอหล่งซี มณฑลกานซู่ในปัจจุบัน)
เมื่อจูกัดเหลียงอัครมหาเสนาบดีแห่งจ๊กก๊กเริ่มการยกทัพบุกเหนือครั้งแรก จับตัวซุยเหลียงเจ้าเมืองฮันเต๋ง (安定 อานติ้ง; อยู่บริเวณอำเภอเจิ้นยฺเหวียน มณฑลกานซู่ในปัจจุบัน) ได้ จูกัดเหลียงรู้ว่าซุยเหลียงสนิทกับเอียวเหลง จึงให้ซุยเหลียงไปเจรจากับเอียวเหลงให้ส่งตัวแฮหัวหลิมแม่ทัพวุยก๊กที่อยู่ในเมืองลำอั๋น เอียวเหลงจึงร่วมกับแฮหัวหลิมและซุยเหลียงวางแผนซ้อนกลจูกัดเหลียง แสร้งทำเป็นยอมมอบเมืองลำอั๋นให้จูกัดเหลียงลวงให้นำทัพจ๊กก๊กเข้าเมืองลำอั๋นจึงจะจับฆ่าเสียในเมือง แต่จูกัดเหลียงมองแผนการของเอียวเหลงออกจึงซ้อนกลเอียวเหลงให้กวนหินและเตียวเปานำทหารจ๊กก๊กอยู่ปะปนในทหารของซุยเหลียงที่จะยกเข้าเมืองลำอั๋น เมื่อเอียวเหลงเปิดประตูเมืองต้อนรับซุยเหลียง กวนหินจึงเข้าสังหารเอียวเหลงที่ประตูเมือง ส่วนซุยเหลียงถูกเตียวเปาสังหาร ทัพจ๊กก๊กยึดเมืองลำอั๋นได้และจับเป็นแฮหัวหลิม
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
เลขฐานสอง

เลขฐานสอง (อังกฤษ: binary numeral system) หมายถึง ระบบเลขที่มีสัญลักษณ์เพียงสองตัวคือ 0  กับ 1  บางครั้งอาจหมายถึงการที่มีโอกาสเลือกได้เพียง 2 ทาง เช่น ปิดกับเปิด, ไม่ใช่กับใช่, เท็จกับจริง, ซ้ายกับขวา เป็นต้น
ถ้าแปลงค่าเลขฐานสิบ มาเป็นเลขฐานสอง จะได้ดังนี้
0 - 0000
1 - 0001
2 - 0010
3 - 0011
4 - 0100
5 - 0101
6 - 0110
7 - 0111
8 - 1000
9 - 1001
10 -1010
ในปัจจุบันเลขฐานสองเป็นพื้นฐานในการทำงานของคอมพิวเตอร์ โดยนำเอาหลักการของเลขฐานสอง (สถานะไม่มีไฟฟ้า และ สถานะมีไฟฟ้า) มาใช้ในการสร้างไมโครโปรเซสเซอร์ที่มีหน่วยประมวลผลแบบ 32 หรือ 64 บิต หรือมากกว่านั้น ซึ่งสามารถเรียกได้ว่าเป็นการประมวลผลแบบดิจิทัล
ดูเพิ่ม

เลขฐานสิบเข้ารหัสฐานสอง (BCD)
ตรรกศาสตร์
พีชคณิตแบบบูล
แอสกี
ภาษาแอสเซมบลี
เอี่ยงลอง

ขุนนางและบัณฑิตชาวจีน (เสียชีวิต 247)
| เอี่ยงลอง (เซี่ยง หล่าง) |
| --- | --- |
向朗

ขุนพลซ้าย (左將軍 จั่วเจียงจฺวิน)
ดำรงตำแหน่ง ค.ศ. 234 (234) – ค.ศ. ? (?)
กษัตริย์: เล่าเสี้ยน
เสนาบดีราชวัง (光祿勳 กวางลู่ซฺวิน)
ดำรงตำแหน่ง ค.ศ. ? (?) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
หัวหน้าเลขานุการของอัครมหาเสนาบดี (丞相長史 เฉิงเซี่ยงจ๋างฉื่อ)
ดำรงตำแหน่ง ค.ศ. ? (?) – ค.ศ. 228 (228)
กษัตริย์: เล่าเสี้ยน
หัวหน้ารัฐบาล: จูกัดเหลียง
นายกองทหารราบ (步兵校尉 ปู้ปิงเซี่ยวเว่ย์)
ดำรงตำแหน่ง ค.ศ. 228 (228) – ค.ศ. 233 (233)
กษัตริย์: เล่าเสี้ยน
หัวหน้ารัฐบาล: จูกัดเหลียง
เจ้าเมืองห้องเหลง (房陵太守 ฝางหลิงไท่โฉ่ว) (ภายใต้เล่าปี่)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้ / เล่าปี่ (ตั้งแต่ ค.ศ. 219)
เจ้าเมืองโคกุ้น (牂牁太守 จางเคอไท่โฉ่ว) (ภายใต้เล่าปี่)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
เจ้าเมืองปาเส (巴西太守 ปาซีไท่โฉ่ว) (ภายใต้เล่าปี่)
ดำรงตำแหน่ง ค.ศ. 214 (214) – ค.ศ. ? (?)
กษัตริย์: พระเจ้าเหี้ยนเต้
นายอำเภอหลินจฺวี่ (臨沮長 หลินจฺวี่จ่าง) (ภายใต้เล่าเปียว)
ดำรงตำแหน่ง ค.ศ. ? (?) – ค.ศ. 208 (208)
กษัตริย์: พระเจ้าเหี้ยนเต้
 
ข้อมูลส่วนบุคคล
เกิด: ทศวรรษ 160 นครอี๋เฉิง มณฑลหูเป่ย์
เสียชีวิต: 247
บุตร: เซี่ยง เถียว
ญาติ: เฮียงทง (หลานชาย) เซี่ยง ชง (หลานชาย)
อาชีพ: ขุนนาง, บัณฑิต
ชื่อรอง: จฺวี้ต๋า (巨達)
บรรดาศักดิ์: เสี่ยนหมิงถิงโหว (顯明亭侯)

เอี่ยงลอง (ทศวรรษ 160-ค.ศ. 247)  มีชื่อในภาษาจีนกลางว่า เซี่ยง หล่าง (จีน: 向朗; พินอิน: Xiàng Lǎng) ชื่อรอง จฺวี้ต๋า (จีน: 巨達; พินอิน: Jùdá) เป็นขุนนางและบัณฑิตของรัฐจ๊กก๊กในยุคสามก๊กของจีน เดิมรับใช้ขุนศึกเล่าเปียวและเล่าปี่ (ภายหลังเป็นจักรพรรดิผู้สถาปนารัฐจ๊กก๊ก) ในช่วงปลายยุคราชวงศ์ฮั่นตะวันออก ในปี ค.ศ. 243 เอี่ยงลองลาออกจากราชการและใช้ชีวิตที่เหลือกับการอ่าน การเขียน การตรวจสอบ และการเรียบเรียงตำราต่าง ๆ เมื่อถึงเวลาที่เอี่ยงลองเสียชีวิตในปี ค.ศ. 247 เอี่ยงลองก็เป็นหนึ่งในนักสะสมตำราที่สำคัญที่สุดในยุคนั้นและมีอิทธิพลต่อบัณฑิตในชั้นหลังหลายคน เอี่ยงลองเป็นอาของเฮียงทงขุนพลจ๊กก๊ก
การรับราชการช่วงต้น

เอี่ยงลองเป็นชาวอำเภอยี่เซง (宜城 อี๋เฉิง) เมืองซงหยง (襄陽 เซียงหยาง) ซึ่งปัจจุบันคือนครอี๋เฉิง มณฑลหูเป่ย์ เอี่ยงลองในวัยเยาว์เป็นลูกศิษย์ของสุมาเต๊กโชร่วมกับชีซี ฮันสง และบังทอง ทั้งหมดเป็นมิตรสนิทสนมกัน เอี่ยงลองได้รับการแต่งตั้งจากเล่าเปียวให้เป็นนายอำเภอหลินจฺวี่ (臨沮長 หลินจฺวี่จ่าง) หลังเล่าเปียวเสียชีวิต เอี่ยงลองเข้ามารับใช้เล่าปี่
ดูเพิ่ม

รายชื่อบุคคลในยุคสามก๊ก
แกงมัสมั่น

| --- | --- |
แกงมัสมั่นไก่
ประเภท: แกง
มื้อ: อาหารจานหลัก
แหล่งกำเนิด: ไทย
ส่วนผสมหลัก: เนื้อสัตว์ (เนื้อวัว, เนื้อเป็ด หรือเนื้อไก่) หรือเต้าหู้, กะทิ, หัวหอม, ถั่วลิสง หรือ มะม่วงหิมพานต์, มันฝรั่ง, ใบกระวาน, เม็ดยี่หร่า, อบเชย, โป๊ยกั้ก, น้ำตาลปี๊บ, น้ำปลา, พริก, มะขามเปียก
 ตำราอาหาร: แกงมัสมั่น   สื่อ: แกงมัสมั่น
แกงมัสมั่น เป็นอาหารประเภทแกงที่ได้รับอิทธิพลมาจากอาหารมลายู ชาวไทยมุสลิมเรียกแกงชนิดนี้ว่า ซาละหมั่น แกงมัสมั่นแบบมุสลิมไทยออกรสหวานในขณะที่ตำรับดั้งเดิมของชาวมุสลิมออกรสเค็มมัน ในไทยมีวิธีการทำสองแบบคือ แบบไทย น้ำพริกแกงมี พริกแห้ง ข่า ตะไคร้ หอม กระเทียม ลูกผักชี ยี่หร่า ดอกจันทน์ กานพลู ปรุงรสให้หวานนำ เค็มและอมเปรี้ยว เป็นแกงมีน้ำมากเพื่อรับประทานกับข้าว อีกแบบเป็นแบบมุสลิม น้ำขลุกขลิก ใช้จิ้มขนมปังหรือโรตี ในน้ำพริกแกงไม่ใส่ข่า ตะไคร้ ส่วนผสมที่เป็นพริกแห้ง หอม กระเทียม ถั่วลิสงจะทอดก่อน ใส่ผงลูกผักชี ยี่หร่า ใส่มันฝรั่ง บางสูตรใส่มะเขือยาว ก่อนจะมีมันฝรั่งมาปลูกแพร่หลายในไทย จะนิยมใส่มันเทศ สันนิษฐานว่าคำว่า "มัสมั่น" มาจากภาษาเปอร์เซียคำว่า  مسلمان (มุสลิมมาน) ซึ่งหมายถึง ชาวมุสลิม
แกงมัสมั่นจัดเป็นอาหารชนิดแรกที่ปรากฏในกาพย์เห่เรือชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย ในช่วงต้นกรุงรัตนโกสินทร์ ความว่า
| 0 | 1 | 2 |
| --- | --- | --- |
| ๏ แกงไก่มัสมั่นเนื้อ |  | นพคุณ พี่เอย |
| หอมยี่หร่ารสฉุน |  | เฉียบร้อน |
| ชายใดบริโภคภุญช์ |  | พิศวาส หวังนา |
| แรงอยากยอหัตถ์ข้อน |  | อกให้หวนแสวง ๚ |
— กาพย์เห่เรือชมเครื่องคาวหวาน
แกงมัสมั่นแบบชาวมุสลิมปักษ์ใต้ ต่างจากการปรุงแกงมัสมั่นของชาวไทยภาคกลางคือ จะไม่ทำเป็นน้ำพริกแกงมัสมั่น แต่จะผสมลูกผักชีป่น ยี่หร่าป่น พริกป่นอินเดียและพริกไทยป่นไว้เป็นผงเครื่องแกง จากนั้นจึงนำลงไปผัดกับน้ำมันที่เจียวหัวหอมแล้ว  ส่วนแกงมัสมั่นแบบมลายู-ชวา จะใส่กานพลู อบเชย ลงไปผัดกับน้ำมันและหอมแดงจนหอม แล้วจึงใส่พริกป่นอินเดีย ลูกผักชีป่น ยี่หร่าป่น พริกไทยป่นลงไปผัดให้เข้ากัน นอกจากนั้นยังใส่มะพร้าวคั่ว ผงขมิ้น ดอกไม้จีนและหน่อไม้จีนด้วย
เว็บไซต์ CNNGo ได้จัดอันดับ 50 เมนูอาหารที่อร่อยที่สุดในโลกโดยการลงคะแนนเสียงทางเฟซบุ๊ก ปรากฏว่า แกงมัสมั่นได้รับเลือกให้เป็นอาหารที่อร่อยที่สุดในโลก
ดูเพิ่ม

แกงที่ได้รับอิทธิพลจากชาติอื่น
แอ็กชันสคริปต์

แอ็กชันสคริปต์ (ActionScript) เป็นภาษาสคริปต์ที่มีพื้นฐานมาจากเอ็กมาสคริปต์ (ECMAScript) ซึ่งเป็นตระกูลเดียวกันกับจาวาสคริปต์ ใช้สำหรับการพัฒนาเว็บไซต์หรือซอฟต์แวร์ที่ทำงานด้วยแฟลช เพื่อใช้คำนวณและควบคุมการทำงานในตัวแฟลช และให้สามารถโต้ตอบกับผู้ใช้ได้
เฮเตเฟอร์เรส

| เฮเตเฟอร์เรส A |
| --- | --- |
ตำแหน่ง: เจ้าหญิงหรืออียิปต์
คู่สมรส: เจ้าชายอังค์ฮาฟ
บุตร: a daughter
บิดามารดา: ฟาโรหืสเนฟรู ราชินีเฮเตเฟอร์เรสที่ 1
ญาติ: คูฟู (น้องชาย) องัค์เฮเทฟ (หลานชาย)
เจ้าหญิงเฮเตเฟอร์เรส (หรือ เฮเตเฟอร์เรส A) เป็นเจ้าหญิงอียิปต์ที่อาศัยอยู่ในช่วงราชวงศ์ที่ 4 เฮเตเฟอร์เรสเป็นลูกสาวของฟาโรห์สเนฟรูและเป็นภรรยาของอัครมหาเสนาบดีอังค์ฮาฟ
สามีของเฮเตเฟอร์เรส อังค์ฮาฟมีมาสตาบาขนาดใหญ่หมายเลข G 7510 ในกิซ่าตะวันออก การตกแต่งรวมถึงภาพของหลานชายที่อ้างว่าหลุมฝังศพที่ถูกสร้างและการตกแต่งต่อไปในชีวิตของอังค์ฮาฟ ไม่มีหลุมฝังศพสำหรับเฮเตเฟอร์เรส ในหลุมฝังศพนี้และเธออาจจะตายก่อนที่จะเสร็จสิ้นการฝังศพและอาจถูกฝังอยู่ที่อื่น
แกแล

| แกแล |
| --- | --- |

สถานะการอนุรักษ์
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Rosales
วงศ์:: Moraceae
เผ่า:: Moreae
สกุล:: Maclura
สปีชีส์:: M.  cochinchinensis
ชื่อทวินาม
Maclura cochinchinensis (Lour.) Corner

แกแล (ชื่อวิทยาศาสตร์ : Maclura cochinchinensis Corner)  มีเกิดตามป่าโปร่งทางภาคกลาง ภาคเหนือ และภาคใต้ มีชื่ออื่น  แกก้อง (แพร่) แกแล สักขี เหลือง (กลาง) แกล แหร (ใต้) เข (นครราชสีมา) ช้างงาต้อก (ลำปาง) น้ำเคี่ยโซ่ (ปัตตานี) หนามเข (ประจวบคีรีขันธ์) กะเลอะเซอะ (กะเหรี่ยง-กาญจนบุรี) กระจายพันธุ์ตั้งแต่เทือกเขาหิมาลัยไปจนถึงญี่ปุ่น เอเชียตะวันออกเฉียงใต้ และออสเตรเลีย
แกแลเป็นไม้พุ่มรอเลื้อย  ตามเถามีหนามตลอดเถา เนื้อไม้สีค่อนข้างขาว มียางขาว  เปลือกลำต้นสีเทา แก่นเป็นสีเหลือง ใบเดี่ยว เรี่ยงสลับ เวียนรอบกิ่งรูปวงรี กว้าง 1 - 3.5 ซม. ยาว 2 - 9 ซม. มีหนามแหลมออกตรงซอกใบ 1 อัน ยาวประมาณ 1 ซม. ดอกช่อ ออกที่ซอกใบ แยกเพศ อยู่คนละต้น รูปกลม  ผล เป็นผลรวม ผลแก่สีเหลืองแล้วเปลี่ยนเป็นสีส้มแดง เมล็ดกลม สีน้ำตาล
สรรพคุณ

แก่น มีรสขม ใช้แก่นแก้ไข้รากสาด แก้ท้องร่วง บำรุงน้ำเหลือง บำรุงกำลัง บำรุงเลือด  แก้พุพอง เป็นยาขับปัสสาวะ  และสารสกัดด้วยเฮกเซนและคลอโรฟอร์มจากรากของสมุนไพรแกแล สามารถออกฤทธิ์ต้านอนุมูลอิสระใช้แก่นซึ่งให้สีเป็นสีเหลืองสดเหมาะแก่การย้อมไหมเป็นสีเหลือง ในอินโดนีเซียใช้ย้อมผ้า ย้อมเสื่อ ใบอ่อนรับประทานเป็นผัก
เลขฐานสองหน่วยจินตภาพ

เลขฐานสองหน่วยจินตภาพ เป็นระบบเลขฐานที่คิดค้นโดย โดนัลด์ คนูธ ในปี พ.ศ. 2503 โดยใช้จำนวนเชิงซ้อน 2i เป็นเลขฐาน ซึ่งสามารถทำให้ระบบเลขนี้สามารถแสดงจำนวนเชิงซ้อนได้ทุกตัวโดยใช้เพียงแค่จำนวน 0, 1, 2 และ 3 (นอกจากนี้ยังใช้แสดงจำนวนที่น้อยกว่าศูนย์ได้โดยไม่ต้องใช้เครื่องหมายลบ เช่น -1 ในระบบเลขฐานสิบ จะมีค่าเท่ากับ 103 ในระบบเลขฐานสองหน่วยจินตภาพ)
การแปลงเลขฐานสองหน่วยจินตภาพ

ในการแปลงจากเลขฐานสองหน่วยจินตภาพ มาเป็นเลขฐานสิบนั้น จะต้องใช้สูตรต่อไปนี้ ...+(d3)(b)3+(d2)(b)2+(d1)(b)+d0 โดยกำหนดให้ชุดเลขฐาน ...d3d2d1d0 อยู่ในระบบเลขฐาน b
สำหรับกรณีของเลขฐานสองหน่วยจินตภาพ b จะมีค่าเป็น 2i
การแปลงเลขฐานสองหน่วยจินตภาพ > ตัวอย่าง

ในการเปลี่ยน 11012i ให้เป็นเลขฐานสิบ จะต้องเติมสูตรข้างบน จะได้
(1)(2i)3+(1)(2i)2+(0)(2i)+1=-8i-4+0+1=-3-8i
เรียกข้าว่าวีรบุรุษ

| เรียกข้าว่าวีรบุรุษ |
| --- | --- |
กำกับ: แรนดัล วอลเลซ
เขียนบท: ฮัล มัวร์ โจเซฟ แอล. แกลโลเวย์ (หนังสือ)  แรนดัล วอลเลซ (บทภาพยนตร์)
อำนวยการสร้าง: Arne L. Schmidt Jim Lemley Randall Wallace
นักแสดงนำ: เมล กิบสัน แมเดลีน สโตว์ Taylor Momsen Luke Benward Devon Werkheiser Sam Elliott Greg Kinnear Chris Klein Keri Russell Barry Pepper
ดนตรีประกอบ: Nick Glennie-Smith
บริษัทผู้สร้าง: Icon Productions 
ผู้จัดจำหน่าย: พาราเมาต์พิกเจอส์
วันฉาย:   1 มีนาคม ค.ศ. 2002 (2002-03-01) 
ความยาว: 138 นาที
ประเทศ: สหรัฐอเมริกา
ภาษา: อังกฤษ/เวียดนาม
ทุนสร้าง: $75 ล้าน
ทำเงิน: $114,660,784
"We Were Soldiers" หรือในชื่อภาษาไทย "เรียกข้าว่าวีรบุรุษ" เป็นภาพยนตร์อเมริกันในปี ค.ศ. 2002 มีเนื้อหาเกี่ยวกับยุทธการเอียดรัง ในสงครามเวียดนามช่วง ค.ศ. 1965 นำแสดงโดย เมล กิบสัน กำกับภาพยนตร์โดย แรนดัล วอลเลซ เนื้อหาในภาพยนตร์ดังกล่าวสร้างขึ้นจากหนังสือ "We Were Soldiers Once… And Young" ซึ่งเป็นบันทึกความทรงจำของพันโทฮัล มัวร์ อดีตผู้บังคับกองพันที่ 1 กรมทหารม้าที่ 7 ของสหรัฐอเมริกา ซึ่งเป็นหน่วยที่ปฏิบัติการในยุทธการเอียดรัง และโจเซฟ แอล. แกลโลเวย์ นักข่าวสงครามผู้มีส่วนร่วมอยู่ในยุทธการครั้งนั้น
รายชื่อนักแสดง

เมล กิบสัน - พันโท ฮัล มัวร์ (Lieutenant Colonel/Colonel Hal Moore)
แมเดลีน สโตว์ - จูเลีย มัวร์ (Julia Moore)
Taylor Momsen - Julie Moore
Luke Benward - David Moore
Devon Werkheiser - Steve Moore
Greg Kinnear - พันตรี บรูซ "สเนกชิท" แครนดัล (Major Bruce "Snakeshit" Crandall)
Sam Elliott - จ่ากองพัน เบซิล แอล. พลัมลีย์ (Sergeant Major Basil L. Plumley)
Chris Klein - ร้อยตรี แจ็ค เกกแกน (2nd Lieutenant Jack Geoghegan)
Keri Russell - บาร์บารา เกกแกน (Barbara Geoghegan)
Barry Pepper - โจ แกลโลเวย์ (Joe Galloway)
เดิน เซือง (Đơn Dương) - พันโท เงวียน หืว อัน (Lieutenant Colonel Nguyễn Hữu An)
Ryan Hurst - สิบเอก เออร์นี ซาเวจ (Sergeant Ernie Savage)
Robert Bagnell - ร้อยโท ชาร์ลี เฮสติง (1st Lieutenant Charlie Hastings)
Marc Blucas - ร้อยตรี เฮนรี เฮอร์ริค (2nd Lieutenant Henry Herrick)
Josh Daugherty - Sp4. Robert Ouellette
Jsu Garcia - ร้อยเอก โทนี นาดาล (Captain Tony Nadal)
Jon Hamm - ร้อยเอก แมตต์ ดิลลอน (Captain Matt Dillon)
Desmond Harrington - Sp4. Bill Beck
Blake Heron - Sp4. Galen Bungum
Clark Gregg - ร้อยเอก ทอม เม็ตสเกอร์ (Captain Tom Metsker)
Erik MacArthur - Sp4. Russell Adams
Dylan Walsh - ร้อยเอก โรเบิร์ต เอ็ดเวิร์ด (Captain Robert Edwards)
Mark McCracken - ร้อยเอก เอ็ก "ทูทอล" ฟรีแมน (Captain Ed "Too Tall" Freeman)
Edwin Morrow - สิบตรีกองประจำการ วิลลี ก็อดโบลท์ (Private First Class Willie Godboldt)
Brian Tee - สิบตรีกองประจำการ จิมมี นะกะยะมะ (Private First Class Jimmy Nakayama)
Sloane Momsen - Cecile Moore
Bellamy Young - Catherine Metsker
Simbi Khali - Alma Givens
แหล่งข้อมูลอื่น

เรียกข้าว่าวีรบุรุษ ที่อินเทอร์เน็ตมูวีเดตาเบส
เรียกข้าว่าวีรบุรุษ ที่บ็อกซ์ออฟฟิศโมโจ
เรียกข้าว่าวีรบุรุษ ที่รอตเทนโทเมโทส์
เป๋าตุง

เป๋าตุง เป็นรายการเกมโชว์สำหรับประชาชนโดยเป็นรายการของบริษัท ลักษ์ 666 จำกัดโดยออกอากาศทุกวันอาทิตย์เวลา 15.30 น. ทางสถานีโทรทัศน์ไอทีวี และได้กลับมาฉายอีกครั้งทางช่อง สาระแน แชนแนล โดยสโลแกนของรายการคือ แก่นความคิด คือ เผลอแล้วรวย เผลอสิเผลอ ใครๆ ก็อยากเป๋าตุง เผลอสิเผลอ
ผู้ดำเนินรายการ

เกียรติศักดิ์ อุดมนาค (เสนาหอย)
ดารุณี กฤตบุญญาลัย
สุริวิภา กุลตังวัฒนา
ผู้ดำเนินรายการ > รอบหาชาวบ้าน

ในช่วงแรกในการหาผู้เข้าแข่งขันโดยการหาผู้เข้าแข่งขันจะมี 2 ประเภทคือ
จดหมายจากผู้ชมทางบ้านโดยเขียนจดหมายประวัติ, รูปภาพและที่อยู่ของพ่อค้า-แม่ค้าที่รู้จัก จากนั้นทีมงานรายการได้ไปตามที่อยู่ของจดหมายโดยให้พ่อค้า-แม่ค้าที่ผู้ส่งจดหมายรู้จักไปเล่นเกมโดยการเล่นเกมนี้นจะมีเวลาที่กำหนด หากพ่อค้าแม่ค้าทำได้ตามที่ทีมงานกำหนดจะให้มาเล่นเกมในห้องส่งรายการแต่บางครั้งจะได้ประมาณค่าเช่าที่ตลาดฟรี 1 ปี
แคนดิตคาเมร่า เป็นการแอบถ่ายชาวบ้านโดยทีมงานรายการได้ปลอมตัวเป็นชาวบ้านในที่ทีมงานได้ไปที่สถานที่ในการแอบถ่ายโดยทีมงานให้ไปหาชาวบ้านในที่นั้นและให้มาเล่นเกมในห้องส่งรายการ
ทั้งนี้เมื่อหาผู้เข้าแข่งขันทั้ง 2 แล้วจะให้เลือกแผ่นป้ายโดยให้ผู้เข้าแข่งขันเลือกแผ่นป้ายโดยแผ่นป้ายซึ่งแผ่นป้ายจะมีเงินรางวัลต่างๆโดยผู้เข้าแข่งขันเลือกแผ่นป้ายโดยเปิดป้ายเงินรางวัลตามแผ่นป้ายทีเลือก
โดยในยุคแรกจะมีแผ่นป้ายทั้งหมด 10 แผ่นป้าย โดยแบ่งเป็น เป๋าตุง 8 แผ่นป้าย และ เป๋าแตก 2 แผ่นป้าย ถ้าเปิดเจอเป๋าตุงก็จะได้เงินรางวัล 5,000 บาท แต่ถ้าได้เป๋าแตกก็จะเหลือแค่ 1,500 บาท
ต่อมาได้ลดแผ่นป้ายเหลือแค่ 5 แผ่นป้าย โดยมี เป๋าตุง 3 แผ่นป้าย และ เป๋าแตก 2 แผ่นป้าย ถ้าเปิดเจอเป๋าตุงก็จะได้เงินรางวัล 5,000 บาท แต่ถ้าได้เป๋าแตกก็จะเหลือแค่ 1,500 บาท
และยุคสุดท้ายได้ลดแผ่นป้ายเหลือแค่ 2 แผ่นป้าย โดยมี เป๋าตุง และ เป๋าแตก อย่างละป้าย ถ้าเปิดเจอเป๋าตุงก็จะได้เงินรางวัล 5,000 บาท แต่ถ้าได้เป๋าแตกก็จะเหลือแค่ 1,500 บาท
ผู้ดำเนินรายการ > รอบ Jackpot

โดยในการเล่นเกมนั้นผู้เข้าแข่งขันทั้งสองเข้าไปในห้องที่ทางรายการจัดไว้เป็นเรื่องราวโดยให้ผู้เข้าแข่งขันเล่นตามบทบาทสมมุติขึ้นมาซึ่งในแต่ละห้องนั้นจะเป็นห้องที่เหมือนกันโดยก่อนที่จะเล่นเกมพิธีกรได้ตั้งโจทย์ทั้ง 5 ซึ่งโจทย์นั้นจะเป็นเงินรางวัลโจทย์ละ 10,000-50,000 บาท และโจทย์ทางลัดซึ่งโจทย์ทางลัดจะเป็นแจ็คพอตโดยรางวัลแจ็กพอตคือคอนโดซึ่งโจทย์ทั้ง 6 นั้นพิธีกรบอกให้ผู้ชมในห้องส่งและทางโทรทัศน์ แต่ว่าผู้เข้าแข่งขันเล่นไม่ตรงโจทย์ที่กำหนดจะได้รับเงินรางวัล 20 บาท ทั้งนี้ผู้เข้าแข่งขันเข้าไปในห้องโดยมีเวลาให้เล่นถึง 5 นาทีซึ่งในห้องที่ผู้เข้าแข่งขันที่เล่นตามบทบาทนั้นจะมีทีมงานไปอยู่ในห้องด้วยซึ่งทีมงานนั้นทำหน้าที่ใบ้ในการทำโจทย์ที่มีเงินรางวัลแต่ถ้าผู้เข้าแข่งขันทำโจทย์ทางลัดนั้นจะมีเสียงสัญญาณซึ่งให้หยุดเกมลงและได้แจ็กพอตรางวัลพิเศษแต่ถ้าหมดเวลาพิธีกรจะเฉลยโจทย์ที่ผู้เข้าแข่งขันไม่ได้ทำและผู้เข้าแข่งขันจะได้เงินรางวัลตามที่เล่นบทบาทได้
ในยุคต่อมาได้ยกเลิกของรางวัลแจ็คพอตคอนโด เป็นการเล่นเกมแข่งกันเพื่อสะสมเงินรางวัล โดยผู้เข้าแข่งขันจะต้องเล่นบทบาทสมมุติให้ตรงโจทย์ก็จะได้โจทย์ละ 1,000-5,000 บาท แต่ยังคงมีโจทย์ทางลัดอยู่เหมือนเดิมซึ่งมีผลทำให้สามารถเข้าไปเล่นในรอบแจ็คพอตได้เลย และผู้เข้าแข่งขันท่านไหนสะสมเงินรางวัลทั้ง 2 รอบได้เยอะกว่าก็จะได้เล่นในรอบแจ็คพอตไป
ผู้ดำเนินรายการ > รอบ Jackpot (ยุคสอง)

ผู้เข้าแข่งขันที่ชนะจากรอบที่แล้วจะต้องเลือกหนูนา 1 ตัวจากทั้งหมด 3 ตัว โดยในรอบนี้ของรางวัลจะประกอบไปด้วย รถจักรยานยนต์ / เครื่องใช้ไฟฟ้า / รถจักรยาน / ชุดทีวีพร้อมโฮมเธียเตอร์ / กล้องถ่ายรูปดิจิตอล / เครื่องเล่น DVD / ตู้เย็น / เครื่องซักผ้า / โทรศัพท์มือถือ / และไมโครเวฟ เมื่อเลือกได้แล้วจะต้องลุ้นกับหนูที่เลือกไว้ให้เข้าช่องของรางวัล และของรางวัลในช่องก็จะเป็นของผู้เข้าแข่งขันทันที